双调・水仙子访梅孤山
作者：张可久
朝代：元

paragraphs: 苍苔封了岁寒枝，翠袖闲来日暮时，黄昏说尽平生事。
西湖林处士，想当年鹤骨松姿。
花下孤山寺，水边新月儿，慰我相思。
湖上晚归二首桃花马上石榴裙，竹叶樽前玉树春，荔枝香里江梅韵。
风流比太真，索新词缠住诗人。
醉眼空银汉，歌声度锦云，凉月黄昏。
佳人微醉脱金钗，恶客佯狂饮绣鞋，小鬟催去褰罗带。
花寒月满街，荡湖光影转楼台。
未了鸳鸯债，枉教鸥鹭猜，明日重来。
清明小集红香缭绕柳围花，翠袖殷勤酒当茶，游春三月清明假。
香尘随去马，小帘栊绿水人家。
弹仙吕六幺遍，笑女童双髻丫，纤手琵琶。
苏堤晚兴翠帘堤上小肩舆，乌帽风前醉老夫，浸冰壶云锦高低树。
笑王维作画图，步凌波红粉相扶。
罗裙酒污，兰舟棹举，月上西湖。
湖上小隐二首自由湖上水云身，烂漫花前莺燕春，萧疏命里功名分。
乐琴书桑苎村，掩柴门长日无人。
蕉叶权歌扇，榴花当舞裙，一笑开樽。
梦随流水过前滩，喜共闲云归故山，倚筇和靖坟前看。
把梅花多处拣，盖深深茅屋三间。
歌白石烂，赋行路难，紧闭柴关。
春行即事绿笺香露洒蕉花，翠线晴风绽柳芽，游人三月湖山下。
六桥边争系马，江南第一所繁华。
金碧王维画，管弦苏小家，酒船回落日归鸦。
孤山宴集长桥卧柳枕苍烟，远水揉蓝洗暮天，画图千古西施面。
相逢越少年，问孤山何处逋仙？吾与二三子，来游六一泉，载酒梅边。